|  |
| --- |
| Innkalling og sakspapirFIVAS’ årsmøte 201716.3.16 |
|

Tid og sted: Kolstadgata 1 – Frivillighetshuset 7. etg, fredag 27.4. kl.17-20

**Dagsorden**

1. **Godkjenning av innkalling og dagsorden**
2. **Valg av møteleder og referent**
3. **Årsmelding for 2017**
4. **Regnskap 2017**
5. **Budsjett 2018**
6. **Arbeidsplan 2018**
7. **Behandling av vedtekter**
8. **Valg**
	1. **Valg av styre**
	2. **Valg av valgkomité**
	3. **Valg av revisor.**

Sakspapirer følger nedenfor. Alle som har vært aktive i FIVAS gjennom frivillig innsats eller annen støtte har stemmerett på årsmøtet.

Vel møtt!

Med vennlig hilsen

Nora Hougen, styreleder, og

Jonas Holmqvist, daglig leder

Sak 1 **Godkjenning av innkalling og dagsorden**

### Styrets innstilling: *1a, Innkalling godkjennes.*

 *1b, dagsorden godkjennes.*

Sak 2 **Valg av Møteleder og referent**

**Styrets innstilling:** *Nora velges som møteleder, Embla som referent.*

Sak 3 **Årsmelding for 2017**

Vedlegg: FIVAS’ Årsmelding 2017

**Styrets innstilling:** *Årsmelding godkjennes.*

Fivas har våren 2018 fått beskjed om at støtten fra Norad avvikles i 2018. Drift og årsmeldinger vil derfor se noe annerledes ut etter 2017. Årsmeldingen er et viktig grunnlag for rapporteringen til Norad for 2017 som vil gjøres på forsommeren 2018. Det vil være fornuftig å se på rapportering om bruk av midler tildelt fra Norad for januar til juni 2018 i samme runde.

Styrets årsmelding over aktivitet i 2017 er vedlagt. Årsmøte kan godkjenne eller underkjenne årsmeldingen.

Sak 4 **Regnskap 2017**

Vedlegg: Årsregnskap 2017 (enkelt oppsett), + oppsett fra regnskapsfører

**Styrets innstilling:** *Regnskap for 2017 godkjennes.*

Sak 5 **Budsjett 2018**

Vedlegg (2): Forslag til budsjett for 2018 (Norad), søknadsbudsjett LNU.

**Styrets innstilling:** *Budsjett for 2018 godkjennes.*

Fivas har i 2018 kun fått avviklingsstøtte fra Norad. Det innebærer at vi får 750 000 som skal dekke perioden fra januar til juni. Vedlagt budsjett er sendt Norad og godkjent som grunnlag for denne støtten. I tillegg har Fivas fått innvilget støtte fra LNU til å gjennomføre en konferanse om damer, doer og vann. Det innvilgede søknadsbudsjettet ligger vedlagt.

Budsjettet innebærer at sekretariatet har siste arbeidsdag 30. juni. Ferie avvikles i juli.

Sak 6 **Arbeidsplan 2018**

Vedlegg: forslag til Arbeidsplan 2018

**Styrets innstilling:** *Arbeidsplan for 2018 godkjennes.*

Arbeidsplan legger rammer for hva FIVAS skal jobbe med i det kommende året, og skal være et verktøy som hjelper oss å oppnå våre langsiktige målsettinger.

Tidligere år har arbeidsplanen vært mer konkret og lagt tydeligere føringer for hvilke saker sekretariat, styret og arbeidsgrupper skal jobbe med. Grunnet de store usikkerhetene knyttet til hvordan Fivas skal driftes videre og at sekretariatet må prioritere avvikling, skiller forslaget til arbeidsplan seg noe fra tidligere år.

Forslaget til arbeidsplan sier litt om hvordan Fivas jobber med påvirkning, slik at man kan bygge på dette om det er kapasitet til å drive med påvirkningsarbeid og lister også opp de allerede planlagte aktivitetene. Arbeidsplanen skisserer nedskaleringeringen av Fivas’ aktiviteter, men er lite konkret fordi vi ikke ennå ikke har oversikt over hva som vil være mulig å gjennomføre etter at sekretariatet avvikles.

Sak 7 **Behandling av vedtekter**

Vedlegg: Vedtekter for FIVAS

Det foreslås ingen vedtektsendringer

Sak 8 **Valg**

Årsmøtet skal velge styre, valgkomité og revisor. Valgkomiteens innstilling til styre sendes alle påmeldte senest 2 uker før årsmøtet.

Fra vedtektene:

*Styret er det høyeste organet mellom årsmøtene. Styret består av leder, nestleder, fem styremedlemmer og to varamedlemmer. Styret velges for ett år av gangen, og sitter fra avsluttet årsmøte. Ved valg av styre skal begge kjønn være representert.*

[Årsmøtet velger] *valgkomité, bestående av 3 medlemmer og 1 varamedlem. Valgkomitéens oppgave er å finne kandidater til styret, og legge fram sin innstilling for årsmøtet.*

Styret har i 2017 bestått av:

 Nora Hougen (styreleder)

 Tora Toreng (nestleder)

 Miguel Utreras

 Charlotte Teyler

Heidi Arctander

Fernando Mathias

Oda Joramo

Embla Jørgensen

Vara:

 Kamil Zabielski

 Mina Hennum Mohseni

Berge og Lundal Revisjonsselskap AS er foreslått videreført som revisor.